ས་གནས་མང་ཚོགས་དང་འབྲེལ་བ་དམ་ཟབ་དང་སྐད་ཡིག་གི་གལ་ཆེན་སྒྲོག་པར།སློབ་ཁྲིད་རྗེས་ཀྱི་ཞག་མ་རེ་ང་ཚོ་དུད་ཁྱིམ་རེར་ཕྱིན་ཏེ་མང་ཚོགས་ལ་དེའི་སྐོར་གྱི་ཁ་བརྡ་བྱས་ཤིང་།གོ་རིམ་དེའི་ཁྲོད་བགྲེས་སོང་གི་ཁུར་གྱིས་ལྕི་བའི་རྒན་རབས་པ་མང་པོས་མིག་ནས་མཆི་མ་འདོན་བཞིན་ང་ཚོ་ལ་སེམས་ཀྱི་སྡུག་སྔལ་གསུང་བོར་བཤད་ཅིང་།ང་ཚོའི་བྱ་བར་རྒྱབ་སྐྱོར་དང་བླ་མེད་ཀྱི་སེམས་ཤུགས་བླ་མེད་བསྩལ།སེམས་ཀྱི་ན་ཟུག་དང་འོ་དོད་ཡོད་ཚད་མིག་ཆུར་བརྒྱུས་པའི་ཨ་ཙ་མ་དེ་དང་།བློ་སྤོབས་ཀྱིས་ཕྱུག་པའི་ངའི་དྭངས་བླངས་གྲོགས་པོ་དག་གིས་ང་ལ་འགོག་མེད་ཀྱི་ཚོར་འདུ་ཞིག་སྦྱིན་བྱུང་།དེ་མུར་ང་ལ་གནས་སྟངས་དེ་བརྙན་རིས་ཀྱི་ལམ་ནས་མི་མང་པོར་སྒྲོག་པའི་ཀུན་སློང་སྐྱེས་ཤིང་།ཕྱི་ལོར་དངོས་སུ་ཕབ་སྐྲུན་གྱི་མགོ་བཙུགས་པ་ཡིན།